पाएं अपने शहर की ताज़ा ख़बरें और फ्री ई-पेपरडाउनलोड करें
बांसवाड़ा। शहर मुख्यालय से करीब 10 किलोमीटर दूर कलेटिया भैरव और समाईमाता मंदिर की पहाड़ियों में मंगलवार रात को लगी आग विकराल हो गई। आग से करीब तीन हैक्टेयर क्षेत्रफल में खड़ी जंगली वनस्पति एवं पौधे नष्ट हो गए। बढ़ती हुई आग काे काबू पाने के लिए यहां देर रात तक प्रयास जारी रहे। वन विभाग के साथ स्थानीय वन समिति सदस्यों ने दूसरे के जंगलों में बढ़ती आग को रोका। सात दिनों के दौरान समाईमाता मंदिर क्षेत्र के जंगलों में आग लगने का यह लगातार दूसरा मामला है। इससे पहले रात करीब 9 बजे जंगल में आग लगने की सूचना मिली। इस बीच काली अंधेरी रात में ऊंचाई वाले जंगल में आग बढ़ती चली गई। सूचना पर जिला वन संरक्षक हरिकिशन सारस्वत की भेजी टीम ने नवागांव के रास्ते से जंगलों में कूच किया। वहीं स्थानीय वन समिति सदस्यों के सहयोग से आग पर काबू पाया। ऊंचाई के कारण मौके पर दमकल वाहन नहीं पहुंच सका। इसलिए जंगली कंटीली झाड़ियों के सहयोग से आग बुझाई गई। इसी तरह से चार दिन पहले शहर के समीप वाले समाई माता मंदिर क्षेत्र में आग लग गई थी, जिसकी सूचना विभाग को करीब पांच घंटे बाद लगी थी। इस बार भी आग लगने की वजह स्थानीय लोगों की ओर से जंगली जानवरों को आबादी इलाकों से दूर रखने के प्रयास बताए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn